Յուրի Դուդ

Յուրի Ալեքսանդրովիչ Դուդ (, ), ռուս սպորտային լրագրող, հաղորդավար և վիդեոբլոգեր։ Sports.ru-ի գլխավոր խմբագիր։

Կենսագրություն 

Ծնվել է 1986 թվականի հոկտեմբերի 11-ին Պոտսդամում (Գերմանիայի Դեմոկրատական Հանրապետություն)։ Ռուսաստանում բնակվում է 1990 թվականից։ 2008 թվականին ավարտել է Մոսկվայի պետական համալսարանի ժուռնալիստիկայի ֆակուլտետը։ Ապրում է Մոսկվայում։

11 տարեկանում գրել է փոքրիկ հոդվածներ «Յունոշեսկայա գազետա» թերթի համար։ 13 տարեկանում պրակտիկա է անցել «Սեգոդնյա» թերթում։ 14 տարեկանում որպես արտահաստիքային թղթակից աշխատել է «Իզվեստիա» թերթում։ 2003 թվականին, 16 տարեկանում դարձել է թերթի հաստիքային աշխատակից։ 2007 թվականին աշխատել է «PROспорт» ամսագրում։ 2011 թվականինց Sport.ru-ի գլխավոր խմբագիրն է։

Վարել է «Россия-2» հեռուստաալիքով հեռարձակվող «Գլխով հարված» և «Матч ТВ»-ի եթերում հեռարձակվող «Խաղի պաշտամունքը» ծրագրերը։

2011 թվականին եղել է «ՆՏՎ Պլյուս» սպորտային խմբագրության հատուկ թղթակից և մեկնաբան, ինչպես նաև Սիտի ՖՄ ռադիոկայանի առավոտյան շոուի հաղորդավար։

Ունի «вДудь» անվամբ ՅուԹյուբյան ալիք, որտեղ հարցազրույցներ է վերցնում մշակույթի, հեռուստատեսության, բիզնեսի, ինտերնետի և քաղաքականության հայտնի գորիչների հետ։

GQ ամսագրի «2016 թվականի տարվա մարդ» մրցանակի «Հեռուստաստեսության դեմք» անվանակարգի հաղթող։ GQ ամսագրի «2017 տարվա մարդ» մրցանակի «Էկրանի դեմք» անվանակարգի խաղթող։

2017 թվականի մայիսին նկարահանվել է իր դերով Վասյա Օբլոմովի «Нести херню» երգի տեսահոլովակում։

Ծանոթագրություններ

Արտաքին հղումներ 
 Պաշտոնական էջ  
 Երեկոյան Ուրգանտ։ Իվանը հյուրը Յուրի Դուդն է (29.09.2017) 

Ռուս լրագրողներ
Ռուս հաղորդավարներ
Ռուսաստանում «օտարերկրյա գործակալներ» ճանաչված անձինք